

Møte i samarbeidsforum Rekom/Dekom, KOMPETANSELØFTET

|  |  |  |
| --- | --- | --- |
| Til stede:Lise Hansen, Private barnehager (ny)Gunhild Warø, Værnes (ny)Ann Kristin Aalberg, Trondheim/Malvik Anne Haugskott–Bjugan, Verdal/LevangerAnne-Lise Holmvik, DMMHEva Stai Brønstad, DMMH (ny)Randi Nordlien, Trondheim/Malvik (ny)Eva Bruvoll Bach, Indre Namdal Fredrik Steinsvik, Indre NamdalGøril Dønheim-Nilsen, FosenBirgit Bremer Mejdal, Levanger/VerdalElin Bø Morud, NTNUEllen Vinne, PPT Jeanett Pettersen, Nord universitetHeidi Ruth Alstad, InnherredPål Heide Kielland, Gauldal (ny)Hilde Lein, UtdanningsforbundetMalin Elvseth, Nord universitet (vara)Kirsti Sandnes Fjær, Ytre Namdal Kitt Sagmo, Ytre NamdalKjersti Wæge, senterrepresentant Grete Mo, Midtre Namdal (ny)Elin Børve, Nord universitet Margit K. Myrseth, Trøndelag sørvestReidun Dypaune, FosenMarthe Hatland, Midtre NamdalMikael Lyngstad, Trondheim/MalvikRobert Øyum-Jakobsen, Trøndelag sørvestTarjei Moen, videregående skoler Tone Dahl, PPT-ledernettverketTove Furunes, VærnesGisle Almlid-Larsen, InnherredLiv Iren Grandemo, Nord universitet Trygve Kvithyld, NTNU Gerd Staverløkk, GauldalSekretariat: Ragnhild Sperstad Lyng, Cecilie Halland, Berit Sunnset, og Bjørn Rist, Statsforvalteren | Forfall:May-Iren Evenmo, KSElisabeth Myhre Johansen, PPT Svein Harald Nygård, StatpedAnn-Kathrin Mulstad, Utdanningsforbundet Janne K. Bjørnerås, Fagforbundet Barbro F. Lande, Statped | Dato: 11. september 2024Møte i samarbeidsforum for Kompetanseløftet Britannia Hotel, TrondheimKl. 12.30 – 16.30Referent: Bjørn Rist  |

*Ragnhild innledet med å ønske velkommen, og gi en oversikt over deltakerne i møtet. Det var 6 forfall, og 1 vararepresentant møtte. Det var 35 stemmeberettigede i møtet.*

*Ragnhild innledet kort om rollen til samarbeidsforum. Hun understreket at hver og en av representantene, i tillegg til å representere sin organisasjon eller kompetansenettverk – skal ha Trøndelags beste som mål og rettesnor. Samarbeidsforum har et todelt ansvar, nemlig å enes om en innstilling for bruk av tilskuddsmidler og lage og forvalte en langsiktig plan for tilskuddsordningen i Trøndelag.*

**Sak 10/24 Aktuelt**

* Referat av 13. mars 2024 ble godkjent én uke etter utsendelse. Ingen merknader. Ragnhild gjennomgikk kort hovedmomentene i referatet.
* Nytt fra Udir
* *Spørsmål til skole- og barnehage-Norge*, kommer senere i høst. Her vil det være spørsmål knyttet til langsiktige kompetanseutviklingsplaner, spørsmål om videreutdanning, spørsmål om hvor godt kjent barnehageeiere er med tilskuddsordningen, og spørsmål relatert til ny opplæringslov (kap.11).
* Det blir opprettet et nytt nasjonalt forum for samisk språk og kultur (innenfor dagens ordninger for kompetanseutvikling). *Forum for samisk språk og kultur* vil tildeles egne midler. Målet med forumet, er at det skal bli enklere å inngå partnerskap for å styrke kompetanseutvikling for samiske lærere spesielt. Oppdraget ble oversendt Kunnskapsdepartementet (KD) i juni (sammensetning, mandat, oppgaver og forslag på medlemmer i forumet).
* *Siste nytt om ny ordning*. NOU-en, Med videre betydning blir ikke behandlet i en Melding til Stortinget, men som en intern prosess i KD. Statsforvalterne fikk presentert arbeidet av KD i juni 2024 («videre utvikling av tilskuddsordningene i ny kompetansemodell»). KD ser på hele systemet; intro/veiledning av nyutdannede, karriereveier, videreutdanningsordningene og tilskuddsordningene som vi er en del av med bl.a. Rekom, Dekom og Kompetanseløftet.
* Intro/veiledning av nyutdannede lærere i barnehage og skole. KD vil ikke gå videre med en lovfestet rett til et introduksjonsår (for kostbart).
* Karriereveier, drøftet begrepsbruk, partsforankret ordning, videreutdanningstilbud - ønsker å bidra til lærere og andre yrkesgrupper i barnehage og skole kan spesialisere seg og være en ressurs i utviklingen av læringsfellesskapet på arbeidsplassen. Viktig for å gjøre arbeidsplassen mer attraktiv, og for å beholde flere lærere i barnehage og skole
* Tilskuddsordning for lokal kompetanseutvikling. Det meste tyder på at det vil bli en egen ordning for vgs (fylkeskommunen får ansvar). Det vil bli en videreutvikling av tilskuddsordningen for barnehage og grunnskole. Kompetanseløftet vil trolig inngå som en relativ andel i begge ordningene. KD ser også på hvordan samarbeidsforaene eventuelt kan forenkle sitt arbeid.
* Tilskuddsordningen med nye retningslinjer skal være ferdige høsten 2025, med ikrafttredelse januar 2026.

**Sak 11/24 Fellestiltak Inkluderende praksis**

***Bakteppe og opptakt til sak 11/2024***
Ragnhild viste først til historien bak tiltaket. Inkluderingsanalysen ble valgt som et refleksjonsverktøy for å styrke systemarbeidet i PP-tjenesten og i de lokale støttesystemene når Statped skulle nedskaleres. Inkluderingsanalysen skulle være et felles verktøy til bruk for å reflektere over og ta temperaturen på hva som hemmet og fremmet inkluderende praksiser i skoler og barnehager. PPT fikk opplæringen, og skoler og barnehager skulle involveres i arbeidet – både som en treningsarena, men også som en del av det systematiske arbeidet i etterkant.

I samarbeidsforums januarmøte ble Inkluderingsanalysens videre liv som fellestiltak diskutert. Den ble vedtatt avsluttet som prosjekt – og samarbeidsforum besluttet at Inkluderingsanalysen skulle holdes varm i nettverkene. I tillegg ble det besluttet at den årlige erfaringskonferansen (oppstart 2025) også skulle bidra i så måte; men at vi ikke utelukkende skulle ha fokus på refleksjonsverktøyet, men mer på inkluderende praksis.

Ansvaret for den årlige erfaringskonferansen ble lagt til arbeidsgruppa (Jana van der Swart-Langner v/DMMH er koordinator). Arbeidsgruppa har også ansvaret for å være partnere til PPT-ledernettverket, og for å generere kunnskap fra fellestiltaket til samarbeidsforum.

Tiltaket Inkluderende praksis har hatt et lengre svangerskap og fødsel, med flere sløyfer til samarbeidsforum for involvering og uttalelser. Tiltaket skulle samskapes med samarbeidsforum og det skulle være komplementært med og understøtte arbeid lokalt. Etter samskapende prosesser, endte det opp som et tiltak i tre ulike spor. Beskrivelsen av disse ble sendt ut etter januarmøtet, og de nettverkene som ønsket å delta fikk melde fra om dette i egen forms-undersøkelse *utenom beslutningsgrunnlagene*. En slik framgangsmåte hadde vi god erfaring med fra fellestiltaket Inkluderingsanalysen. Det ble imidlertid vanskelig for samarbeidsforum, ettersom dette nye tiltaket betød mer skreddersøm – og lengre utviklingsprosess med nettverket. Det ble vanskeligere å forespeile kostnad – og hvilken kapasitet det krevde fra UH. Selv om samarbeidsforum innstilte på at begge nettverkene som meldte behov skulle få delta i pulje 1 (piloten), ble det et tillegg i vedtaket om at framgangsmåte og saksgang skulle behandles i septembermøtet.

Før samarbeidsforum drøftet denne problemstillingen, orienterte Ragnhild om status på arbeidet i pulje 1.

***Status på arbeidet i pulje 1***
a) Det er to nettverk som deltar i pulje 1; Indre Namdal og Malvik-Trondheim. Malvik-Trondheim er delt inn i fem klynger/underliggende nettverk. Arbeidet med å planlegge er godt i gang, og det skal være felles oppstartssamling for alle de seks nettverkene/klyngene 1. november.
b) Veilederteamene er satt sammen på tvers av UH-institusjoner, og det er sikret at både barnehage og skole dekkes i hvert team. SEPU deltar ikke i veilederteam, men er sentral i det interne arbeidet i gruppa, og på de felles samlingene.

c) Arbeidsgruppa har begynt diskusjonen om hvordan de ønsker å evaluere arbeidet, og se etter tegn på at de lykkes. De er opptatt av å bringe erfaringer og kunnskap inn til samarbeidsforum. Dette vil de komme tilbake til.

d) Arbeidsgruppa ser allerede nå gevinster i arbeidet – utover det arbeidet som skjer i nettverkene. Samarbeidet på tvers av regionale UH-institusjoner, samarbeid mellom UH, PPT og Statped, samarbeid med UH-miljø utenfor Trøndelag – og på tvers av barnehage og skole, gir stort engasjement og nye innsikter som både de – og vi – håper kan berike arbeidet i øvrig lokal kompetanseutvikling.

**Innledning til gruppearbeidet**I marsmøtet ble det besluttet å omdisponere midler tildelt DMMH for Kompetanseløftet (2022). Disse midlene skal dekke koordinering, og samlinger. Tildelinger fra 2022-2023 blir avregnet mot tildeling til grunntilskudd til Nord universitet og NTNU, jf digital votering gjennomført i mai.

Dersom samarbeidsforum vedtar at nettverk skal melde behov for deltakelse i fellestiltaket (spor 1, spor 2 eller spor 3), gjennom beslutningsgrunnlaget, blir prosessen ryddigere, og også mer rettferdig mtp fordelingsrammer. Det vil si at tiltakene finansieres innenfor nettverkenes forhåndsramme (pro rata).

En slik framgangsmåte må i så fall synliggjøres i langsiktig plan. Midler til grunntilskuddet til regional UH (arbeidsgruppa) bør holdes utenom. Per i år er dette 200 000 kroner til NTNU, og 200 000 kroner til Nord universitet (DMMH disponerer fra midler som er omdisponert).

Samarbeidsforum var inndelt i grupper, og ble bedt om å diskutere følgende spørsmål:

1. Ta stilling til om dere støtter at behovet for støtte gjennom fellestiltaket Inkluderende praksis meldes gjennom det ordinære beslutningsgrunnlaget. Begrunn svaret deres.
2. Gi innspill til sentrale momenter som må inn i den langsiktige planen for å skape forutsigbarhet for alle aktører?

Svarene på spørsmålene ble lagt inn i padlet (se vedlegg).

Etter gruppearbeidet ble spørsmål 1 drøftet i plenum. Etter diskusjonen foreslo sekretariatet følgende forslag til vedtak:

**Vedtak sak 11/2024**

*Kompetansenettverk som ønsker å delta i fellestiltak (i spor 1, 2 eller 3), legger dette inn som andre lokale tiltak, i beslutningsgrunnlaget. Dette skal da ha vært diskutert med de faste UH-partnerne til nettverket, og koordinator for fellestiltaket.*

*Det vil ikke bli igangsatt ny pulje i Inkluderende praksis før i 2026.

Sekretariatet tar med seg innspill fra drøftinger i samarbeidsforum, og lager forslag til revisjon av den langsiktige planen. Denne legges fram for behandling på neste møte i samarbeidsforum.*

*Enstemmig vedtatt.*

Tilleggsmoment fra samarbeidsforum: Arbeidsgruppa evaluerer, sammen med deltakerne i piloten, tiltaket – og formidler erfaringer og kunnskap til samarbeidsforum.

For å sikre forutsigbarhet for UH, må partnerskapene som ønsker å delta i fellestiltaket fra 2026, starte dialogen med UH-miljøene i 2025 (jf, første avsnitt i vedtaket).

**Sak 12/24 Rapportering fra partnerskapene og følge-evalueringen på kompetanseløftet**

Rapporteringen på tilskuddsmidler 2023 – hva viser den i stort?

Berit la fram noen oppmerksomhetspunkt fra rapporteringen (se vedlagte presentasjon).

Samarbeidsforum ble oppfordret til å reflektere over funnene i eget partnerskap. Samlerapport blir lagt på vår Teams-gruppe.

Følgeevalueringens hovedpunkter

Bjørn understreket innledningsvis at presentasjonen (se vedlagte presentasjon) ikke var hentet fra endelig rapport fra NTNU Samfunnsforskning. Den foreligger ikke per dags dato. Christian Wendelborg, som har ansvar for følgeevalueringen knyttet til Kompetanseløftet, presentert imidlertid foreløpige momenter for UH-nettverket i mai 2024. Bjørn la fram de foreløpige funnene som var ordnet i følgende overskrifter:

1. Overordna funn
2. UH-sektorens rolle
3. Spesialpedagogiske tiltak vs inkluderende praksis
4. Kapasitetsutfordringer i PPT
5. Kapasitetsutfordringer i kommunene
6. Organisering og gjennomføring

Samarbeidsforum ble oppfordret til å reflektere over funnene i eget partnerskap.

Etter framleggene ble samarbeidsforum presentert følgende spørsmål til gruppearbeid:

1. Hva mener dere at disse funnene har å si for våre valg framover? Lokalt? I Trøndelag?
2. Når vi målsettingen om bedre tilbud for barn og elever?
3. Blir laget rundt barnet styrket?
4. Når vi riktig målgruppe?
5. Ser vi godt nok sammenhengene mellom tiltak i barnehage/skole og laget rundt barnet?
6. Vil forsinkelser få følger for økonomi (midler som ikke er i bruk)?

Svar på spørsmålene ble sendt inn i Forms. En sammenfatning av svarene er vedlagt utsendelsen av referatet.

Det kom flere innspill knyttet til behovet for videreutdanning, også for PPT-ansatte.

**Sak 13/24 Gjenstående midler**

Ragnhild viste først til regnskapet for opprinnelig tildeling til Kompetanseløftet (se vedlegg). Her er alle midlene disponert, men utbetaling til DMMH, Nord universitet og NTNU, knyttet til tiltaket Inkluderende praksis, er per dags dato ikke utbetalt (kr 1 352 000). Dette er midler UH-miljøene får for å støtte og samarbeide med de nettverkene som deltar i fellestiltaket (Indre Namdal og Malvik/Trondheim med fem klynger).

Statsforvalteren har, i dialog med UH-miljøene, avdekket at tiltaket er noe underfinansiert. Derfor meldte Statsforvalteren Udir om et merbehov på kr 800 000. Dette beløpet ble overført Statsforvalteren medio august 2024.

Samarbeidsforum diskuterte bruken av disse midlene, og følgende vedtak ble fattet.

**Vedtak sak 13/2024**

*De resterende midlene (eventuell rest fra avsatte midler til møter/seminar) – samt ny tildeling (800 000 kroner) benyttes til å finansiere resten av/mer av puljeperioden til de seks klyngene som deltar i piloten av fellestiltaket.*

*Dette frigjør en større del av kaka til beregning av forhåndsrammene for 2025.*
*Enstemmig vedtatt.*

**Sak 14/24 Årshjul 2025**

Dokumentet var utsendt med innkallingen til samarbeidsforum.

*Årshjulet for 2025 ble fastsatt slik det ble framlagt i møtet.*

Samarbeidsforum/partnerskapene ble oppfordret til å bruke dette årshjulet ved utarbeidelse av egne årshjul.

Årshjulet er vedlegg til samarbeidsforums langsiktige plan. Samarbeidsforum rullerer den langsiktige planen i januarmøtet. Sekretariatet ber alle representanter se gjennom den langsiktige planen med vedlegg, og melde inn endringer (spesielt endringer som går på representasjon og hvilke partnere de ulike nettverkene har).